AP เผยบริษัทร่วมทุนกับเครือ Mitsubishi Jisho เข้าถือหุ้นใน “เอพี (รัชโยธิน)” ลุยอสังหาฯ
AP เผยบริษัท “พรีเมียม เรสซิเดนท์” ซึ่งเป็นบริษัทร่วมทุนกับเครือ Mitsubishi Jisho เข้าถือหุ้นใน "เอพี (รัชโยธิน)" เตรียมลงทุนพัฒนาอสังหาฯโครงการใหม่
4 ก.ค. 2559

บริษัท เอพี (ไทยแลนด์) จำกัด (มหาชน) หรือ AP ระบุว่า บริษัทได้ทำการร่วมทุน (Joint Venture) โครงการใหม่ในวันนี้ โดยดำเนินการผ่าน บริษัท พรีเมียม เรสซิเดนท์ จำกัด (“PR”) ซึ่งเป็นบริษัทร่วมทุนระหว่าง บริษัทเอพี (ไทยแลนด์) จำกัด (มหาชน) (AP) กับบริษัท เอ็มเจอาร์ไอ (ประเทศไทย) จำกัด (“MJRT”) อันเป็นบริษัทในเครือของ Mitsubishi Jisho Residence Co., Ltd. (ญี่ปุ่น) (อัตราส่วนการถือหุ้นใน PR: AP ร้อยละ51 และ MJRT ร้อยละ 49
ทั้งนี้ MJRT ไม่เป็นบุคคลที่เกี่ยวโยงของบริษัท ตามประกาศคณะกรรมการกำกับตลาดทุนที่ ทจ. 21/2551และกฎเกณฑ์ที่เกี่ยวข้องในการร่วมทุนใหม่ในครั้งนี้ บริษัท พรีเมียม เรสซิเดนท์ จำกัด ได้เข้าไปถือหุ้นใน บริษัท เอพี (รัชโยธิน) จำกัด ในอัตราส่วนร้อยละ 99.99 โดยมีวัตถุประสงค์เพื่อลงทุนพัฒนาอสังหาริมทรัพย์ โครงการใหม่ผ่านทางบริษัทดังกล่าว